cyanic-selkie/wikianc huggingface dataset:
జిల్లా పరిషత్ ఉన్నత పాఠశాల, చంద్రపాలెం
చరిత్ర
ఈ పాఠశాల 1979లో 100 మంది విద్యార్థులతో ఆవిర్భవించింది.నేటికి ఈ స్కూల్‌లో 4 వేల మందికి పైగా విద్యార్థులు చదువుకుంటున్నారు.అత్యధిక మంది పిల్లలు చదువుతున్న ప్రభుత్వ పాఠశాలగా పేరు తెచ్చుకుంది. 2021 సెప్టెంబరు 3 నాటికి ఇక్కడ విద్యార్థుల సంఖ్య 4019. చంద్రంపాలెం పాఠశాలలో చేర్పించేందుకు విశాఖ నగర పరిధిలో ఉన్న 36 కార్పొరేట్‌ పాఠశాలల నుంచి 720 మందికిపైగా విద్యార్థులు ఇక్కడ చేరారు. ఇక్కడ ఎక్కువగా దిగువ మధ్య తరగతి, పేద కుటుంబాలకు చెందినవారు ఉంటారు. వీరికి తమ పిల్లలను ప్రైవేటు పాఠశాలల్లో చదివించే ఆర్థిక స్థోమత లేదు. అదేసమయంలో చంద్రంపాలెం పాఠశాలలో మౌలిక సదుపాయాలు, పాఠ్యాంశాల బోధన ప్రైవేటు పాఠశాలలకు దీటుగా ఉండడంతో మధురవాడ సహా చుట్టుపక్కల ప్రాంతాల వారు ఈ పాఠశాలకే ప్రాధాన్యం ఇస్తున్నారు. దీంతో ప్రతి ఏటా పాఠశాలలో చేరే విద్యార్థుల సంఖ్య పెరుగుతోంది. కొందరు తల్లిదండ్రులు తమ పిల్లలను కార్పొరేట్ స్కూల్ మాన్పించి ఈ ప్రభుత్వ బడికి పంపుతున్నారు. ప్రతి సంవత్సరం కొత్త అడ్మిషన్లు 80 శాతం పైగా ఆరోతరగతిలోనే ఉంటాయి.
సౌకర్యాలు
ఈ పాఠశాలలో 50 కంప్యూటర్ల తో పెద్ద ల్యాబ్ ఉంది. ఇక్కడ తరగతులు పవర్ పాయింట్ ప్రెజెంటేషన్ ద్వారా నిర్వహిస్తారు.అలాగే ప్రస్తుతం సైబర్ నేరాలు పెరుగుతున్న నేపథ్యంలో విద్యార్థి దశ నుంచే సైబర్ టెక్నాలజీపై అవగాహన కల్పించేందుకు సైబర్ స్మార్ట్ పేరుతో తరగతులు నిర్వహిస్తున్నారు. ఇ-మెంటరింగ్ పేరుతో ప్రపంచంలోని ఏ సబ్జెట్ ఎక్స్‌పర్ట్‌తోనైనా మాట్లాడే అన్‌లైన్ ప్రోగ్రాం సౌకర్యం కూడా ఉంది.సంగీత వాయిద్య పరికరాలపై శిక్షణ ఇస్తున్నారు.
వెలుపలి లంకెలు
వర్గం:విద్యా సంస్థలు వర్గం:విద్యాలయాలు
వేముల మండలం
వేముల మండలం, ఆంధ్రప్రదేశ్ రాష్ట్రంలోని వైఎస్ఆర్ జిల్లాకు చెందిన ఒక మండలం.ఈ మండలంలో 14  రెవెన్యూ గ్రామాలు ఉన్నాయి.వేముల మండలం, కడప లోకసభ నియోజకవర్గంలోని, పులివెందుల శాసనసభ నియోజకవర్గం కింద నిర్వహించబడుతుంది.ఇది జమ్మలమడుగు రెవెన్యూ డివిజను పరిధికి చెందిన 16 మండలాల్లో ఇది ఒకటి.మండలం కోడ్: 05220.
మండల గణాంకాలు
2011 భారత జనాభా లెక్కల ప్రకారం వేముల మండలం మొత్తం జనాభా 29,160. వీరిలో 14,855 మంది పురుషులు కాగా 14,305 మంది మహిళలు ఉన్నారు.
2011 భారత జనాభా లెక్కల ప్రకారం మండలంలో మొత్తం 7,477 కుటుంబాలు నివసిస్తున్నాయి. వేముల మండల లింగ నిష్పత్తి 963.మండలంలో 0 - 6 సంవత్సరాల వయస్సు గల పిల్లల జనాభా 3361 మంది ఉన్నారు. ఇది మొత్తం జనాభాలో 12% గా ఉంది. 0 - 6 సంవత్సరాల మధ్య 1697 మంది మగ పిల్లలు ఉండగా,1664 మంది ఆడ పిల్లలు ఉన్నారు. మండల చైల్డ్ సెక్స్ రేషియో 981 గా ఉంది.ఇది మండలం సగటు సెక్స్ రేషియో (963) కన్నా ఎక్కువ. మండల మొత్తం అక్షరాస్యత 63.76% గా ఉంది. పురుషుల అక్షరాస్యత రేటు 66.68% కాగా, స్త్రీల అక్షరాస్యత రేటు 45.75% గా ఉంది.
తిరువంబాడి శాసనసభ నియోజకవర్గం
మూలాలు
వర్గం:కేరళ శాసనసభ నియోజకవర్గాలు
అబిద్ నగర్ (విశాఖపట్నం)
అబిద్‌ నగర్, ఆంధ్రప్రదేశ్ రాష్ట్రం విశాఖపట్నం నగరంలోని అక్కయ్యపాలం సమీపంలో ఉన్న ఒక నివాస ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది.
భౌగోళికం
ఇది 17.73745°N, 83.29855°W ఆక్షాంశరేఖాంల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో అబిద్ నగర్ మీదుగా నగరంలోని ఇతర ప్రాంతాలకు (అక్కయ్యపాలెం, గాజువాక, ఎన్‌ఎడి ఎక్స్ రోడ్, మద్దిలపాలెం, పెందుర్తి) 48, 48ఎ, 38 నెంబరు గల బస్సుల సౌకర్యం ఉంది. స్థానిక ఆటో రిక్షాలు కూడా అందుబాటులో ఉన్నాయి. ఇక్కడికి సమీపంలో విశాఖపట్నం రైల్వే స్టేషను, కొత్తపాలెం రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
మూడవ ఆంగ్లో-మరాఠా యుద్ధం
మూడవ ఆంగ్లో-మరాఠా యుద్ధం (1817-1818) బ్రిటీష్ ఈస్టిండియా కంపెనీకి, మరాఠా సామ్రాజ్యానికి మధ్య జరిగిన యుద్ధాల్లో చివరి, నిర్ణయాత్మక యుద్ధం. ఈ యుద్ధంతో కంపెనీ భారతదేశంలోని ప్రధాన భాగంపై నియంత్రణ సాధించింది. భారతదేశంలో బ్రిటీష్ వారు సమీకరించిన అత్యంత భారీ సంఖ్యాక సైన్యం మరాఠా భూభాగంపై దండయాత్ర సాగించడంతో ఈ యుద్ధం ప్రారంభమైంది. గవర్నర్ జనరల్ హేస్టింగ్స్ (బెంగాల్ తొలి గవర్నర్-జనరల్ వారన్ హేస్టింగ్స్ కాదు, అతనితో ఏ సంబంధం లేదు), జనరల్ థామస్ హిస్లాప్ సైన్యాన్ని నడిపించారు. మధ్య భారతానికి చెందిన ముస్లిం కిరాయి సైనికులు, మరాఠా సైన్యాల దండు అయిన పిండారీలకు వ్యతిరేకంగా దాడితో యుద్ధ కార్యకలాపాలు ప్రారంభమయ్యాయి.
ఈస్టిండియా కంపెనీకి వ్యతిరేకంగా పీష్వా రెండవ బాజీరావు సైన్యానికి, నాగపూర్ పాలకుడు రెండవ ముధోజీ భోంస్లే, ఇండోర్ పాలకుడు మల్హర్ రావు హోల్కర్ తోడయ్యారు. నాలుగవ ప్రధాన మరాఠా నాయకుడు దౌలత్ రావు సింధియా తటస్థంగా ఉండిపోయేలా ఈస్టిండియా కంపెనీ దౌత్యం, ఒత్తిడి పనిచేశాయి, రాజస్థాన్ పై తన నియంత్రణ కోల్పోయినా సింధియా బ్రిటీష్ సైన్యానికి భయపడి తటస్థంగా ఉండిపోయాడు.
బ్రిటీష్ వారు చాలా వేగంగా విజయాలు అందుకున్నారు. ఫలితంగా మరాఠా సామ్రాజ్యం ముక్కలై, మరాఠాలు స్వాతంత్రం కోల్పోయారు. ఖడ్కి, కోరెగావ్ యుద్ధాల్లో పీష్వా ఓడిపోయాడు. పీష్వా బందీ కాకుండా అడ్డుకునేందుకు పీష్వా సైన్యాలు అనేక చిన్నా చితకా పోరాటాలు చేశారు.
అయితే పీష్వాని కంపెనీ బందీని చేసి, కాన్పూరుకు సమీపంలోని బిథూర్ అన్న చిన్న సంస్థానంలో ఉంచారు. అతని భూభాగంలో చాలావరకూ స్వాధీనం చేసుకుని, బొంబాయి ప్రెసిడెన్సీలో కలిపింది. తన భూభాగాన్ని రాచరిక రాష్ట్రంగా చేసి సతారా మహారాజు పరిపాలించేందుకు పున:ప్రతిష్టించారు. డల్హౌసీ తీసుకువచ్చిన రాజ్యసంక్రమణ సిద్ధాంతం ద్వారా 1848లో ఈ భూభాగం బొంబాయి ప్రెసిడెన్సీలో భాగమైపోయింది. సితాబుల్దీ యుద్ధంలో భోంస్లే, మహిద్ పూర్ యుద్ధంలో హోల్కర్ ఓడిపోయారు. నాగ్ పూర్ చుట్టుపక్కల భోంస్లే పాలనలో ఉన్న ఉత్తర భాగం, బుందేల్ ఖండ్ లో పీష్వా భూభాగాలతో సహా సౌగోర్, నెరబుద్దా భూభాగాలు అన్న పేరిట బ్రిటీష్ ఇండియాలో కలిసిపోయాయి. భోంస్లే, హోల్కర్ ల ఓటమి, మరాఠా రాజ్యాలైన నాగ్ పూర్, ఇండోర్ ల స్వాతంత్రాన్ని హరించడానికి కారణమయింది. వీటితో పాటు సింధియా నుంచి గ్వాలియర్, పీష్వా నుంచి ఝాన్సీ కూడా తమ నియంత్రణలోకి తెచ్చుకుని బ్రిటీష్ సార్వభౌమాధికారం క్రింద రాజరిక రాష్ట్రాలుగా పరిమిత పరిపాలన ఏర్పాటుచేశారు. ఖడ్కి, సితాబుల్ది, మహిద్ పూర్, కోరెగావ్, సతారా ప్రాంతాల్లో అత్యంత వేగంగా సాధించిన విజయాల వల్ల భారతీయ యుద్ధ నిర్వహణలో బ్రిటీష్ వారు సాధించిన దక్షత తెలియజేస్తున్నాయి.
అహ నా పెళ్ళంట (2011 సినిమా)
అహ నా పెళ్ళంట 2011 లో వీరభద్రం చౌదరి దర్శకత్వంలో విడుదలైన ఓ హాస్యభరిత చిత్రం. ఇందులో అల్లరి నరేష్, రీతూ బర్మేచ, అనిత ప్రధాన పాత్రలు పోషించగా బ్రహ్మానందం, నాగినీడు, ప్రకాష్ రాజ్, సుబ్బరాజు, సామ్రాట్ తదితరులు ఇతర ముఖ్యపాత్రల్లో నటించారు. రఘు కుంచే సంగీతాన్నందించాడు. ఈ సినిమా రాష్ట్రవ్యాప్తంగా మార్చి 2, 2011 న విడుదలైంది. 48 సెంటర్లలో 50 రోజులు, అన్ని మెయిన్ సెంటర్లలో వంద రోజులు పూర్తి చేసుకుంది. 2011సంవత్సరం మొదటి భాగంలో మిరపకాయ్, అలా మొదలైంది లాంటి సినిమాలతో కలిసి మంచి వసూళ్ళు సాధించింది.
కథ
సుబ్రహ్మణ్యం (అల్లరి నరేష్) ఒక తెలివైన, కష్టపడే మనస్తత్వం గల ఓ సాఫ్టువేర్ ఇంజనీరు. అతను తన మామ (ఆహుతి ప్రసాద్) తో కలిసి ఉంటుంటాడు. తన గదిలో బిల్ గేట్స్ ఫోటో పెట్టుకుని ఆయనంత ఎత్తుకు ఎదగాలని కలలు కంటుంటాడు. ఖాళీ సమయంలో తన స్నేహితురాలు మధు (అనిత) తోనూ, సహోద్యోగి బిజీ బాలరాజ్ (బ్రహ్మానందం) తో కాలం గడుపుతుంటాడు. ఒకరోజు రాత్రి బాగా తాగిన మత్తులో ఇంటికి వస్తాడు. లేచి చూసేసరికి తను సంజన (రీతూ బర్మేచ) అనే అమ్మయితో కలిసి పడుకుని ఉంటాడు. ఇద్దరూ ఎంత ఆలోచించినా వాళ్ళు అలా ఎందుకు కలిసి పడుకున్నారో అర్థం కాదు. తామిద్దరూ శారీరకంగా కూడా కలిశామని నమ్ముతారు.
కొద్ది రోజులకు సంజన సోదరులు వచ్చి అమాయకురాలైన తమ చెల్లెలు సంజనను పెళ్ళి చేసుకోకపోతే పరిణామాలు తీవ్రంగా ఉంటాయని సుబ్రహ్మణ్యాన్ని హెచ్చరించి వెళతారు. అతను ఎంత ప్రయత్నించినా వాళ్ళ నుంచి, పెళ్ళి నుంచి తప్పించుకోలేక పోతాడు. ఇక విధి లేని పరిస్థితుల్లో బలవంతపు వివాహానికి అంగీకరించగా అతనికి ఆ సోదరుల గురించి ఓ రహస్యం తెలుస్తుంది. వారి గుట్టు తెలిసినా తాను వాళ్ళ మీద ఆధిక్యాన్ని ప్రదర్శించాల్సింది పోయి వాళ్ళ నాటకాల, వెన్నుపోట్లకు లొంగిపోతాడు. చివరకు సుబ్బు ఎవరిని పెళ్ళి చేసుకున్నాడన్నది మిగతా కథ.
పాటలు
ఈ చిత్రంలో పాటలు రఘు కుంచే స్వరపరిచాడు.
మూలాలు
వర్గం:2011 తెలుగు సినిమాలు వర్గం:బ్రహ్మానందం నటించిన సినిమాలు
అంతర్జాల చరిత్ర
thumb|జీన్-చార్లెస్-బోనెన్‌ఫాంట్ భవనంలో IBM 360 మెయిన్‌ఫ్రేమ్ కంప్యూటర్ అంతర్జాల చరిత్ర 1950ల్లో ఎలక్ట్రానిక్ కంప్యూటర్ల అభివృద్ధితో మొదలైంది. అమెరికా, బ్రిటన్, ఫ్రాన్స్ దేశాల్లోని పలు కంప్యూటర్ సైన్స్ లాబొరేటరీల్లో వైడ్ ఏరియా నెట్‌వర్కింగ్ ఆరంభ అంశాలు ప్రారంభమయ్యాయి. 1960ల్లోనే రాబర్ట్ టేలర్ మార్గదర్శనంలో, లారెన్స్ రాబర్ట్స్ నిర్వహణలో ఆర్పానెట్ వంటి ప్రాజెక్టుల అభివృద్ధికి, సంబంధిత పరిశోధనలకు అమెరికన్ రక్షణశాఖ కాంట్రాక్టులు ఇచ్చింది. 1969లో లాస్ ఏంజెల్స్‌లోని యూనివర్శిటీ ఆఫ్ కాలిఫోర్నియాలోని కంప్యూటర్ సైన్స్ ఆచార్యుడు లియోనార్డ్ క్లైన్‌రాక్ లాబొరేటరీ నుంచి స్టాన్‌ఫర్డ్ పరిశోధన సంస్థలోని నెట్‌వర్క్ నాడ్‌కు మొట్టమొదటి ఆర్పానెట్ మెసేజి పంపించాడిడు.
బ్రిటిష్ కంప్యూటర్ శాస్త్రవేత్త టిమ్ బెర్నర్స్ లీ 1989-90లో స్విట్జర్లాండ్‌లోని సెర్న్ లో చేసిన పరిశోధనల ఫలితంగా వరల్డ్ వైడ్ వెబ్ ఏర్పడింది. ఇది హైపర్‌టెక్స్ట్ పత్రాలను సమాచార వ్యవస్థ లోకి అనుసంధానిస్తుంది. ఇవి నెట్‌వర్కులోని ఏ నోడ్ కైనా అందుబాటులో ఉంటాయి. 1990 ల మధ్య నుండి, అంతర్జాల సంస్కృతి, వాణిజ్యం పైన, సాంకేతిక పరిజ్ఞానంపైనా విప్లవాత్మక ప్రభావాన్ని చూపింది. ఎలక్ట్రానిక్ మెయిల్, తక్షణ సందేశం, వాయిస్ ఓవర్ ఇంటర్నెట్ ప్రోటోకాల్ (VoIP) టెలిఫోన్ కాల్స్, వీడియో చాట్, వరల్డ్ వైడ్ వెబ్ దాని చర్చా వేదికలు, బ్లాగులు, సోషల్ నెట్‌వర్కింగ్ సేవలు, ఆన్‌లైన్ షాపింగ్ సైట్‌లు మొదలైనవి ఈ విప్లవంలో భాగం. 1 Gbit / s, 10 Gbit / s లేదా అంతకంటే ఎక్కువ వేగాలతో పనిచేసే ఫైబర్-ఆప్టిక్ నెట్‌వర్కులు మరింత డేటాను, మరింత అధిక వేగంతో ప్రసారం చేస్తున్నాయి. విశ్వ సమాచార ప్రసార దృశ్యాన్ని అంతర్జాలం ఆక్రమించుకోవడం చాలా వేగంగా జరిగిపోయింది: 1993 లో రెండు-వైపులా జరిగే ప్రసార నెట్‌వర్కుల ద్వారా ప్రవహించే సమాచారంలో 1% అంతర్జాలంలో జరగ్గా, 2000 నాటికి అది 51% కి పెరిగి, 2007 నాటికి 97% కంటే ఎక్కువ స్థాయికి చేరింది. ఆన్‌లైన్ సమాచారం, వాణిజ్యం, వినోదం, సోషల్ నెట్‌వర్కింగ్ సేవల ద్వారా అంతర్జాలం పెరుగుతూనే ఉంది. అయితే, భవిష్యత్తులో విశ్వస్థాయి నెట్‌వర్కు, ప్రాంతీయంగా ఉన్న అంతరాలను బట్టి రూపుదిద్దుకోవచ్చు.
1989-2004: అంతర్జాలోదయం - వెబ్ 1.0
thumb|218x218px|ప్రపంచవ్యాప్తంగా అంతర్జాల హోస్ట్‌ల సంఖ్య: 1969–2012 గతంలో ఉన్న నెట్‌వర్కుల మాదిరిగానే, అంతర్జాలంగా పరిణమించిన వ్యవస్థ కూడా ప్రధానంగా ప్రభుత్వాల, ప్రభుత్వ సంస్థల వినియోగం కోసం మాత్రమే ఉండేది. అయితే త్వరలోనే, అంతర్జాలపు వాణిజ్య ఉపయోగంపై ఆసక్తి పెరిగింది. వాణిజ్య ఉపయోగం నిషేధించబడినప్పటికీ, వాణిజ్య ఉపయోగపు ఖచ్చితమైన నిర్వచనం అస్పష్టంగాను, ఆత్మాశ్రయం గానూ మారింది. UUCP నెట్, X.25 IPSS లకు అటువంటి పరిమితులు లేవు. కానీ, చివరికి UUCPNet, ARPANET, NSFNET కనెక్షన్లపై అధికారికంగా నిషేధం ఏర్పడింది.
ఫలితంగా, 1980 ల చివరలో, మొట్ట మొదటి ఇంటర్నెట్ సర్వీస్ ప్రొవైడర్ (ISP) కంపెనీలు ఉద్భవించాయి. ప్రాంతీయ పరిశోధనా నెట్‌వర్కులకు సేవలను అందించడానికీ, ప్రత్యామ్నాయ నెట్‌వర్క్ యాక్సెస్, యుయుసిపి ఆధారిత ఇమెయిల్, యూస్‌నెట్ న్యూస్‌ను ప్రజలకు అందించడానికీ, పిసినెట్, యుయునెట్, నెట్‌కామ్, పోర్టల్ సాఫ్ట్‌వేర్ వంటి సంస్థలు ఏర్పడ్డాయి. అమెరికాలో మొట్టమొదటి వాణిజ్య స్థాయి డయలప్ ISP ది వరల్డ్, 1989 లో ప్రారంభమైంది.
వరల్డ్ వైడ్ వెబ్, బ్రౌజర్‌ల ఆవిర్భావం
thumb|అప్పటి [[రాష్ట్ర పత్రిక|స్టేట్-మ్యాగజైన్‌లో అప్పటికి అంతగా పరిచయం లేని అంతర్జాలాన్ని పరిచయం చేసే సమావేశం గురించి అమెరికా స్టేట్ డిపార్ట్‌మెంట్ లైబ్రరీ ఇచ్చిన ప్రకటన]] వరల్డ్ వైడ్ వెబ్ ("www" లేదా "W3") అంటే పత్రాలు, ఇతర వెబ్ వనరులను URI లతో గుర్తించే సమాచార స్థలం. ఈ పత్రాలు హైపర్‌టెక్స్ట్ లింకులతో అనుసంధానించబడి ఉంటాయి. వీటిని వెబ్ బ్రౌజరును ఉపయోగించి అంతర్జాలం ద్వారా, (ఇటీవలి కాలంలో) వెబ్ ఆధారిత అనువర్తనాల ద్వారా చూడవచ్చు. ఇది "వెబ్" పేరుతో ప్రసిద్ది చెందింది. 2010 ల నాటికి, అంతర్జాలంలో పరస్పర సంబంధాల కోసం కోట్లాది మంది వాడుతున్న ప్రాధమిక సాధనం, వరల్డ్ వైడ్ వెబ్. ఇది ప్రజల జీవితాలను ఎంతగానో మార్చివేసింది.
వెబ్ బ్రౌజర్లు రావడానికి ముందు, 1980 ల మధ్య, చివరలో హైపర్ లింక్డ్ అనువర్తనాల రూపంలో ఉద్భవించాయి (హైపర్ లింకింగ్ అనే భావన అప్పటికే కొన్ని దశాబ్దాలుగా ఉంది). ఈ తరువాత, టిమ్ బెర్నెర్స్-లీ 1989 లో వరల్డ్ వైడ్ వెబ్‌ను కనిపెట్టి, 1990 లో మొదటి వెబ్ సర్వరును, WorldWideWeb (పదాల మధ్యలో ఖాళీలు లేకుండా) అనే మొదటి వెబ్ బ్రౌజరునూ తయారు చేసాడు. ఈ బ్రౌజరునే ఆ తరువాత నెక్సస్ అనే పేరుతో పిలిచారు. మార్క్ ఆండ్రీసేన్ 1993 లో మొజాయిక్ (అదే తరువాతి కాలంలో నెట్‌స్కేప్ అయింది) కనిపెట్టాడు. దీన్ని ఉపయోగించడం, వ్యవస్థాపించడం కూడా చాలా సులభం. 1990 లలో అంతర్జాల విజృంభణకు ప్రధాన కారణమనే ఘనతను నెట్‌స్కేప్‌కు ఆపాదిస్తారు. ఇంటర్నెట్ ఎక్స్‌ప్లోరర్, ఫైర్‌ఫాక్స్, గూగుల్ క్రోమ్, మైక్రోసాఫ్ట్ ఎడ్జ్, ఒపెరా, సఫారి వంటి ఇతర వెబ్ బ్రౌజర్‌లు తరువాతి కాలంలో వచ్చాయి.
సమాజంలో వాడుక
అంతర్జాలం వలన 2000 లలో కలిగిన అపారమైన మార్పులు, అంతర్జాలపు మొదటి దశాబ్దం నాటికి చాలా కొత్తగా ఉండేవి. అవి ఎంత కొత్తో చెప్పాలంటే, ఈ రోజు విశ్వవ్యాప్తంగా అంతర్జాలంలో ఏమి కావాలన్నా అందిస్తున్న మొబైలు పరికరాలు ("స్మార్ట్‌ఫోన్లు", ఇతర మొబైలు పరికరాలు) అప్పట్లో కేవలం వ్యాపారం కోసం మాత్రమే ఉపయోగించే వారు; తల్లిదండ్రులు, పిల్లలు కూడా వాడే సాధారణ గృహోపయోగ వస్తువు కాదు. ఆధునిక కోణంలో సోషల్ మీడియా అనేది అసలు ఉనికిలోనే లేదు. ల్యాప్‌టాప్‌లు ఎంతో లావుగా బరువుగా ఉండేవి. చాలా ఇళ్ళలో కంప్యూటర్లు ఉండేవి కావు. డేటా వేగాలు నెమ్మదిగా ఉండేవి. వీడియో గానీ, వీడియో చేసే, డిజిటలైజ్ చేసే మార్గాలు గానీ చాలామందికి అందుబాటులో ఉండేవి కావు; మీడియా నిల్వ అనలాగ్ టేప్ నుండి డిజిటల్ ఆప్టికల్ డిస్క్‌లకు అప్పుడప్పుడే నెమ్మదిగా మారుతోంది (ఫ్లాపీ డిస్క్ నుండి సిడి ల్లోకి ). PHP, ఆధునిక జావాస్క్రిప్టు, జావా వంటి సాంకేతిక పరిజ్ఞానాలు, అజాక్స్, HTML 4, CSS వంటి -అంతర్జాల అభివృద్ధిని వేగవంతం, సరళీకృతం చేసే సాంకేతికతలు, వివిధ సాఫ్ట్‌వేర్ ఫ్రేమ్‌వర్క్‌లు అప్పటికి లేనేలేవిఉ. అవి 2000 ల ప్రారంభంలో రావడం మొదలైంది.
మెయిలింగ్ జాబితాలు, ఈమెయిళ్ళు, ఇ-కామర్స్ మొదట్లో ప్రజాదరణ పొందిన ఆన్‌లైన్ షాపింగ్ (ఉదాహరణకు అమెజాన్, ఈబే ), ఆన్‌లైన్ ఫోరమ్‌లు, బులెటిన్ బోర్డులు, వ్యక్తిగత వెబ్‌సైట్‌లు, బ్లాగుల కోసం మాత్రమే అంతర్జాలాన్ని ఎక్కువగా వినియోగించారు. ఆ రోజుల్లో ఈ వినియోగం వేగంగా పెరుగుతూ ఉండేది. కానీ ఆధునిక ప్రమాణాలతో పోలిస్తే అప్పట్లో ఉపయోగించిన వ్యవస్థలు నిశ్చలం గాను, పెద్దగా సామాజిక సంబంధాలు లేకుండానూ ఉండేవి. ప్రసార సాంకేతికత స్థాయి నుండి విశ్వ సమాజపు మౌలిక సదుపాయాలలో కీలకంగా మారడానికి, అంతర్జాలానికి 2000 ల మొదట్లో జరిగిన అనేక సంఘటనలు అవసరమయ్యాయి.
డాట్ కామ్ బబుల్
1997 నుండి 2001 మధ్య కాలంలో, అంతర్జాలానికి సంబంధించిన మొట్టమొదటి ఊహాజనిత పెట్టుబడి ఊపు ఏర్పడింది. ఇందులో "డాట్-కామ్" కంపెనీల ( వ్యాపారాలు ఉపయోగించే .com అనే డొమైన్ పేరు‌ను బట్టి ఈ పేరు వచ్చింది) షేర్ల కోసం పెట్టుబడిదారులు ఎగబడడంతో ఈ సంస్థల విలువలు ఊహాతీతంగా పెరగడానికి దారితీసింది. అలా వేగంగా పెరిగిన స్టాక్ విలువలు, తరువాత వచ్చిన మార్కెట్ క్రాష్‌లో కుప్పకూలాయి. ఇదే మొదటి డాట్-కామ్ బబుల్. అయితే దీనివలన ప్రజల్లో ఉత్సాహం, సంస్థల్లో పెరుగుదల తాత్కాలికం గానే మందగించాయి; త్వర లోనే కోలుకొని మళ్ళీ పెరుగడం మొదలైంది.
ఆ తరువాత వచ్చిన కాలాన్ని అంతర్జాలానికి సంబంధించినంత వరకు వెబ్ 2.0 అని పిలవడంతో, 2004-2005 వరకూ ఉన్న కాలాన్ని వెబ్ 1.0 గా అభివర్ణించారు.
2004 - ప్రస్తుతం: వెబ్ 2.0 - విశ్వాంతర్యామి, సామాజిక మాధ్యమం
అంతర్జాలాన్ని ఒక సామాజిక వ్యవస్థ స్థానంలోకి తీసుకువచ్చే మార్పులు చాలా వేగంగా, 2004 నుండి 2009 వరకూ ఉన్న ఐదు సంవత్సరాల కన్నా తక్కువ వ్యవధిలో జరిగి పోయాయి. అవి:
"వెబ్ 2.0" అనే పదం వినియోగదారు సృష్టించిన కంటెంట్ (వాడుకరి-వాడుకరి పరస్పర చర్యలతో సహా), వినియోగం, ఇంటర్‌పెరాబిలిటీని నొక్కి చెప్పే వెబ్‌సైట్‌లను వివరిస్తుంది. ఎలక్ట్రానిక్ ఇన్ఫర్మేషన్ డిజైన్‌పై కన్సల్టెంటయిన డార్సీ డినుచి 1999 జనవరిలో రాసిన "ఫ్రాగ్మెంటెడ్ ఫ్యూచర్" అనే వ్యాసంలో మొదటగా దీని ప్రసక్తి వచ్చింది. అందులో ఆమె ఇలా రాసింది: "'ఇప్పుడు మనకు తెలిసిన వెబ్, నిశ్చల స్థితిలో ఉన్న పేజీలను బ్రౌజరు తెచ్చి బ్రౌజర్ విండోలోకి లోడ్ చేస్తుంది. ఇది రాబోయే వెబ్ ఆకారానికి పిండ రూపం మాత్రమే. వెబ్ 2.0 యొక్క తొలి మెరుపులు కనపడడం ఇప్పుడే మొదలైంది. ఆ పిండం ఎలా అభివృద్ధి చెందుతోందో ఇప్పుడిప్పుడే చూస్తున్నాం. అంతర్జాలమంటే  తెర నిండా ఉండే పాఠ్యం, గ్రాఫిక్స్‌లు కావు, ఇదొక ట్రాన్స్‌పోర్ట్ మెకానిజం అని మనకు త్వరలోనే అర్థమౌతుంది. పరస్పర సంబంధాలు ఏర్పరచుకునే ఈథర్ ఇది. ఇది  [...] మీ కంప్యూటర్ తెరపై కనిపిస్తుంది, మీ టీవీ సెట్‌లో కనిపిస్తుంది [...] మీ కారు డాష్‌బోర్డులో [...] మీ సెల్ ఫోనులో [...] చేతితో పట్టుకునే గేమ్ మెషీన్లలో [. ..] కనిపిస్తుంది. బహుశా మీ మైక్రోవేవ్ ఓవెన్‌లో కూడా కనిపిస్తుంది. '" ఈ పదం 2002-2004 లో తిరిగి కనిపించింది. మొదటి వెబ్ 2.0 సమావేశంలో టిమ్ ఓ'రైల్లీ, డేల్ డౌగెర్టీ సమర్పించిన తరువాత 2004 చివరలో ప్రాముఖ్యతను సంతరించుకుంది. వారి ప్రారంభ వ్యాఖ్యలలో, జాన్ బాటెల్, టిమ్ ఓ'రైల్లీ లు "వెబ్ యాజ్ ప్లాట్‌ఫామ్" యొక్క నిర్వచనాన్ని వివరించారు. ఇక్కడ డెస్క్‌టాప్‌కు విరుద్ధంగా సాఫ్ట్‌వేర్ అనువర్తనాలు వెబ్‌లో నిర్మించబడతాయి. దీనిలో ప్రత్యేక అంశం ఏమిటంటే, "కస్టమర్లే మీ కోసం మీ వ్యాపారాన్ని నిర్మిస్తారు". కంటెంట్‌ను ఉత్పత్తి చేసే వినియోగదారుల కార్యకలాపాలు (ఆలోచనలు, పాఠ్యం, వీడియోలు లేదా చిత్రాల రూపంలో) విలువను సృష్టించడానికి "ఉపయోగించుకోవచ్చు" అని వాళ్ళు చెప్పారు.
మొబైలు విప్లవం
సాధారణంగా "వెబ్ 2.0" తో మొదలైన మార్పు ప్రక్రియ, ఆ తరువాత కొద్ది కాలానికే మొబైలు పరికరాల పెరుగుదల కారణంగా చాలా వేగవంతమైంది. మొబైల్ అంటే స్మార్ట్‌ఫోన్‌ల రూపంలో ఉన్న కంప్యూటరే. ప్రజలు దాన్ని విస్తృతంగా ఉపయోగించడం, ప్రతిచోటికీ తమతో తీసుకువెళ్లడం, ఇతరులతో సంప్రదించడం, ఫొటోలు, వీడియోలను పంచుకోవడం, "ప్రయాణిస్తూనే" సమాచారాన్ని పొందడ్ం లేదా షాపింగ్ చేయడం, సామాజిక మాధ్యమాల కోసం ఉపయోగించడం మొదలైఅంవి ఈ మొబైలు విప్లవంలో భాగం.
స్థానం ద్వారా ట్యాగ్ చేయబడిన పోస్ట్‌లు లేదా వెబ్‌సైట్‌లు, సేవలకు స్థాన అవగాహన తోడవ్వడంతో, స్థానాన్ని బట్టి లభించే సేవలు, క్రౌడ్‌సోర్సింగ్ విస్తరించాయి. మొబైల్-లక్ష్యంగా ఉన్న వెబ్‌సైట్‌లు ("m.website.com" వంటివి, ముఖ్యంగా కొత్త పరికరాల కోసం రూపొందించబడినవి) మామూలై పోయింది. డెస్క్‌టాప్‌ల శక్తితో చాలా తక్కువ విద్యుత్ వినియోగంతో నడిచే నెట్‌బుక్‌లు, అల్ట్రాబుక్‌లు, విస్తృతమైన 4 జి, వై-ఫై, మొబైల్ చిప్‌లు, అంతర్జాల అభివృద్ధి లోని ఈ దశకు దోహదపడ్డాయి. " యాప్ " అనే పదం ("అప్లికేషన్ ప్రోగ్రామ్" లేదా "ప్రోగ్రామ్" ను సూచించే చిన్న మాట) యాప్ స్టోర్ " అనే పదం ఆవిర్భవించాయి.
ఈ "మొబైల్ విప్లవం" తో ప్రజల వేళ్లకొనల వద్దనే అపరిమితమైన సమాచారం అందుబాటు లోకి వచ్చేసింది. సెల్ ఫోన్‌ల నుండి అంతర్జాలాన్ని చూసే సామర్థ్యంతో మీడియాను వినియోగించే విధానంలో మార్పు వచ్చింది. వాస్తవానికి, మీడియా వినియోగ గణాంకాలను చూస్తే, 18 - 34 సంవత్సరాల మధ్య వయస్సు ఉన్న వారు వినియోగించే మీడియాలో సగానికి పైగా స్మార్ట్‌ఫోన్ ద్వారానే చేస్తున్నారని తెలుస్తోంది.
మూలాలు
వర్గం:చరిత్ర వర్గం:అంతర్జాలం
మద్రాస్ బ్యాంక్ (1683)
thumb|1930 సంవత్సరంలో బ్యాంక్ ఆఫ్ మద్రాస్ వారి భవనం. మద్రాసు బ్యాంకు (1683) బ్రిటిష్ ఇండియా లో 1683 సంవత్సరంలో స్థాపించబడిన బ్యాంకు. ఈ బ్యాంకు భారతదేశంలోని పురాతన బ్యాంకులలో ఒకటి. బ్యాంకు 1843 సంవత్సరంలో బ్యాంక్ ఆఫ్ మద్రాస్ లో విలీనం చేయబడింది.
చరిత్ర
గవర్నరు గిఫోర్డ్ 1682-83  సంవత్సరం లోనే  ఆయన కౌన్సిల్ మద్రాసు బ్యాంకుచే స్థాపించబడిన ఒక బ్యాంకు ఉండేది, కాని ఒక జాయింట్ స్టాక్ కంపెనీగా విలీనం చేయబడిన మొదటి అధికారిక బ్యాంకు, 1788 సంవత్సరంలో  ఫోర్ట్ సెయింట్ జార్జ్ లో స్థాపించబడిన కర్ణాటక బ్యాంకు,  తరువాత 1795 సంవత్సరంలో  బ్యాంక్ ఆఫ్ మద్రాస్, 1804 సంవత్సరంలో ఏషియాటిక్ బ్యాంక్ ఉన్నాయి. ఈ బ్యాంకులను విలీనం చేసి 1843లో ఫోర్ట్ ఎక్స్చేంజ్ లో రూ.3 మిలియన్ల పెట్టుబడితో బ్యాంక్ ఆఫ్ మద్రాస్ అనే జాయింట్ స్టాక్ బ్యాంకును ఏర్పాటు చేశారు. ప్రభుత్వం 1876 సంవత్సరం వరకు ఈ ప్రెసిడెన్సీ బ్యాంకులో వాటాలను కలిగి ఉంది.
నిర్వహణ
మద్రాస్ బ్యాంక్ యూరోపియన్ వ్యాపారుల నిర్వహణలో ఉన్నది, వారు ఇంగ్లీష్ ఈస్ట్ ఇండియా కంపెనీతో కలిసి పనిచేశారు.
విలీనం
thumb|బ్యాంక్ ఆఫ్ మద్రాస్ 1840 సంవత్సరంలో 10 రూపాయల నోటు. 1921 సంవత్సరంలో బొంబాయి, బెంగాల్ బ్యాంకులతో విలీనమై ఇంపీరియల్ బ్యాంకుగా మారింది. ప్రస్తుతం ఉన్న స్టేట్ బ్యాంక్ ఇండియా అప్పుడు బ్యాంక్ ఆఫ్ మద్రాస్ ప్రధాన కార్యాలయంగా ఉన్నది.1955 సంవత్సరంలో ఇంపీరియల్ బ్యాంక్ స్టేట్ బ్యాంక్ ఆఫ్ ఇండియా ( మౌంట్ రోడ్) గా మారింది.
మూలాలు
వర్గం:1683 వర్గం:మద్రాస్ ప్రెసిడెన్సీ వర్గం:1683 స్థాపితాలు వర్గం:బ్యాంకింగ్ సంస్థలు వర్గం:ప్రైవేట్ బ్యాంకులు
రాయికల్ దామోదర్ రెడ్డి
రాయికల్‌ దామోదర్‌ రెడ్డి తెలంగాణ రాష్ట్రానికి చెందిన  రాజకీయ నాయకుడు. ఆయన 1962లో షాద్‌నగర్ నుండి ఎమ్మెల్యేగా ఎన్నికయ్యాడు.
రాజకీయ జీవితం
దామోదర్‌రెడ్డి కాంగ్రెస్ పార్టీ ద్వారా రాజకీయాల్లోకి వచ్చి 1955 నుంచి 1958 వరకు కొందుర్గు పంచాయతీ సమితి అధ్యక్షులుగా,1962లో జరిగిన అసెంబ్లీ ఎన్నికల్లో కాంగ్రెస్‌ పార్టీ తరఫున పోటీ చేసి ఎమ్మెల్యేగా ఆ తరువాత 1970లో షాద్‌నగర్ పంచాయతీ సమితి అధ్యక్షులుగా, 1981 నుంచి పదేళ్లపాటు రాయికల్ గ్రామ సర్పంచ్‌గా, ఆ తర్వాత షాద్‌నగర్ మార్కెట్‌ కమిటీ చైర్మన్‌గా పని చేశాడు.
మరణం
దామోదర్‌రెడ్డి అనారోగ్యంతో బాధపడుతూ హైదరాబాద్‌లోని బర్కత్‌పురలోని ఓ ప్రైవేట్ ఆస్పత్రిలో చికిత్స పొందుతూ ఆరోగ్యం క్షీణించి 2016 డిసెంబర్ 26న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1962)
పోల్కంపల్లి శాంతాదేవి
పోల్కంపల్లి శాంతాదేవి సామాజిక సమస్యలను, స్త్రీల అవస్థలను తన నవలలో చిత్రీకరిస్తూ సామాజిక చైతన్యాన్ని కలిగిస్తున్న ప్రముఖ తెలుగు నవలా రచయిత్రి. సహజత్వంతో, వాస్తవికతకు దగ్గరగా, తాత్వికతతో కూడిన రచనలు చేసింది. మహబూబ్ నగర్ జిల్లా, పెబ్బేరు మండలంలోని శ్రీరంగాపూర్ ఈమె స్వస్థలం. ఈమె కథలపై శరత్ ప్రభావం ఎక్కువ. 1942లో జన్మించింది. సీతమ్మ, సూగూరు హనుమంతరావులు ఈమె తల్లిదండ్రులు. వీరి పూర్వికులు, తండ్రిగారు కూడా వనపర్తి సంస్థానాధీశుల దగ్గర ఉన్నతోద్యోగులుగా పనిచేశారు. విద్యార్థి దశ నుండే రచనా వ్యాసంగాన్ని మొదలు పెట్టారు. 1961లో వీరి మొదటి రచన ముక్తిమార్గం కుసుమహరనాథ పత్రికలో అచ్చైంది. ప్రజామత వారపత్రికలో ధారావాహికగా వీరి మొదటి నవల పాణీగ్రహం వచ్చింది.అదే పత్రికలో ఆ తరువాత కాలపురుషుని హెచ్చరిక  వచ్చింది. ఈమె 40 కు పైగా నవలలు రాశారు. చండీప్రియ, ప్రేమపూజారి, బాటసారి, రక్తతిలకం,పచ్చిక, పూజాసుమం, ప్రేమ బంధం, జీవన సంగీతం, సుమలత, దేవదాసి, పుష్యమి, వరమాల వీరి నవలలలో కొన్ని. 7 కథాసంపూటాలు వెలువరించింది. 1974లో ముళ్ళగులాభి  అను కథా సంకలనాన్ని తన సంపాదకత్వంలో తీసుకవచ్చింది. జీవన సంగీతం, ప్రేమబంధం నవలలకు ఆంధ్రప్రభ నిర్వహించిన పోటీలలో బహుమతులు వచ్చాయి. చండీప్రియ, పుష్యమి, వరమాల, పచ్చిక నవలలు చలనచిత్రాలుగా వచ్చాయి. ఉజ్జ్వల. నవజ్యోతి, నవసాహితీ వంటి పలు సంస్థలు వీరి రచనలను ముద్రించాయి. జ్యోతి, జాగృతి వంటి పలు పత్రికల్లో అనేక వ్యాసాలు రాశారు. ఈమె మంచి వక్త కూడా. ఆదర్శగృహిణి. అల్లికలు,చిత్రలేఖనం, సాహిత్య కార్యక్రమాలాలో పాల్గొనడం ఆమె అభిరుచులు.
మూలాలు
వర్గం:తెలుగు రచయిత్రులు వర్గం:1942 జననాలు వర్గం:జీవిస్తున్న ప్రజలు వర్గం:వనపర్తి జిల్లా రచయిత్రులు వర్గం:తెలంగాణ రాష్ట్ర ఆవిర్భావ పురస్కార గ్రహీతలు
భరతముని
భరతముని (క్రీ.పూ మూడవ శతాబ్దం) ప్రాచీన భారత దేశానికి చెందిన పండితుడు. సంగీత నాట్యాలలో దిట్ట. ఈయన నాట్యశాస్త్రమనే ప్రఖ్యాతమైన గ్రంథాన్ని రాశాడు. ఇది ప్రాచీన భారతదేశంలో నాటకరంగం ముఖ్యంగా సంస్కృత నాటకాల గురించి రాయబడింది. దీనికి అభినవ గుప్తుడు అభినవ భారతి అనే పేరిట వ్యాఖ్యానం రాశాడు. ప్రాచీన భారతీయ సంగీతం, నాట్యనికి ఈ గ్రంథంలో మూలాలున్నాయి.
ఈ గ్రంథంలో 36 అధ్యయాలు ఉన్నాయి. అభినయాన్ని ఆధారంగా చేసుకుని నాట్య శాస్త్రాన్ని నాలుగు భాగాలుగా భరత ముని విభజించాడు.
పది రకాలైన రూపక భేదాలను గర్తించి వివరించాడు. పాశ్చాత్య దేశాలలో డ్రామా అని పిలువబడే నాటకం ఈ పదింటిలో ఒకటి. ఆచార్య పోనంగి శ్రీరామ అప్పారావు భరతముని నాట్య శాస్త్రాన్ని తెలుగులోకి అనువదించి కేంద్ర సాహిత్య అకాడెమి పురస్కారాన్ని పొందాడు.
మూలాలు
వర్గం:ప్రాచీన భారతీయ తత్వవేత్తలు
మామ మంచు అల్లుడు కంచు
మామ మంచు అల్లుడు కంచు 2015 లో విడుదలైన తెలుగు చలనచిత్రం. 24 ఫ్రేమ్స్ ఫ్యాక్టరీ పతాకంపై మంచు విష్ణు నిర్మించాడు. శ్రీనివాసరెడ్డి దర్శకత్వం వహించాడు. ఈ చిత్రంలో మోహన్ బాబు, అల్లరి నరేష్, మీన, రమ్యకృష్ణ, ఆలీ, పూర్ణ, వరుణ్ సందేశ్లు ప్రధాన పాత్రలలో నటించారు. 2015 డిసెంబరు 25 న ఈ చిత్రం విడుదలయ్యింది.
కథ
ఇద్దరు మహిళలను పెళ్ళి చేసుకున్న భక్తవత్సలం నాయుడు ( మోహన్ బాబు ), ఈ విషయాన్ని ఇద్దరికీ తెలియకుండా రహస్యంగా ఉంచగలిగాడు. అతని స్నేహితుడు ఇస్మాయిల్ ( అలీ ) రహస్యాన్ని రక్షించడంలో అతనికి సహాయం చేస్తాడు. అతని మొదటి భార్య సూర్యకాంతం ( మీనా ) కు శ్రుతి ( పూర్ణ ) అనే కుమార్తె, రెండవ భార్య ప్రియంవద ( రమ్య కృష్ణ ) కు ఒక కుమారుడు గౌతమ్ నాయుడు ( వరుణ్ సందేశ్ ) ఉన్నారు. యాదృచ్ఛికంగా, అబ్బాయి, అమ్మాయి ఇద్దరి పుట్టినరోజులు ఒకటే. ఈ లోపాల కామెడీలో నాయుడు వాళ్లకిచ్చే పుట్టినరోజు బహుమతులు తారుమారౌతాయి. గౌతమ్, శ్రుతి తమ బహుమతులు మార్పిడి చేసుకోవడానికి ఒకరినొకరు కలవాలనుకుంటారు. తన రహస్యం బయటపడుతుందేమోనని నాయుడు వాళ్ళిద్దరూ కలవాలని కోరుకోడు. ఇందుకు అతడు, బాలరాజు ( అల్లరి నరేష్ ) సహాయం కోరుతాడు. కానీ బాలరాజు శ్రుతితో ప్రేమలో పడతాడు. బాలరాజును శ్రుతికి దూరంగా ఉంచడానికి ఒకవైపు, రహస్యాన్ని కాపాడాలనే ప్రయత్నం మరోవైపూ ఇదే ఈ సినిమ అంతా. తరువాత, నాయుడు బాలరాజు గురించి తన తండ్రికి తెలియజేస్తాడు. వాస్తవానికి బాలరాజు గ్రామంలో బాలరాజును ప్రేమించే ఒక అమ్మాయి (గ్రామ పెద్దకు సోదరి) ఉంది. ఆమె అన్న తన చెల్లెలిని పెళ్ళి చేసుకోమని బాలరాజును బలవంతం చేస్తూంటాడు. నాయుడు బాల్‌రాజు గురించి తండ్రికి తెలియజేసే లేఖ ఇచ్చి ఇస్మాయిల్‌ను పంపుతాడు. అమ్మాయి ఇస్మాయిల్ చూసిన మొదటి సందర్భంలోనే ప్రేమలో పడుతుంది. బాలరాజు గురించి తెలుసుకోవటానికి బాలరాజు ఇంటికి వెళ్ళమని నాయుడు శ్రుతికి చెబుతాడు. చాలా చర్చల తరువాత శ్రుతి బలరాజు ప్రేమను అంగీకరిస్తుంది. అలాగే బాలరాజు నాయుడు గురించి శ్రుతికి ఏమీ చెప్పడు. ఇది నాయుడు అతడి ప్రేమను అంగీకరించేలా చేస్తుంది. నాయుడు ఆ ఇద్దరినీ ఎందుకు పెళ్ళి చేసుకున్నాడనేది తరువాతి కథ.
పాటలు
వర్గం:2015 తెలుగు సినిమాలు వర్గం:మోహన్ బాబు నటించిన చిత్రాలు
సుల్తాన్‌పూర్ జాతీయ ఉద్యానవనం
సుల్తాన్‌పూర్ జాతీయ ఉద్యానవనం హర్యానా రాష్ట్రంలోని గుర్గాన్ జిల్లాలోని సుల్తాన్‌పూర్ ప్రాంతంలో ఉంది..
చరిత్ర
సుల్తాన్‌పూర్ హర్ష్ దేవ్ సింగ్ చౌహాన్ మనవడు సుల్తాన్ సింగ్ చౌహాన్ పేరు మీదుగా సుల్తాన్‌పూర్ అని నామకరణం చేశారు.
అడిమురై యుద్ధకళ
thumb|అడిమురై యుద్ధకళ "అడిమురై "ప్రాచీన భారతీయ యుద్ధకళల్లో ఒకటి ప్రపంచ అత్యుత్తమ యుద్ధకళల్లో మొదటిది ఐతే అడి అంటే కొట్టు మురై అంటే పద్ధతి అని అర్థం ఇది ప్రపంచస్థాయి యుద్ధకళ దీన్ని తమిళనాడు రాష్ట్రం తిరునల్ వేలి రాజ్య చక్రవర్తి "ముత్తువీర పాండ్యన్ "మొదటి శాతాబ్దం లో రూపొందించాడు ఈయన బహుముఖ ప్రజ్ఞాశాలి ఈ యుద్ధకళలోని మర్మ సూక్ష్మాలు శత్రు దుర్భేధ్యమైనవి జ్ఞానవంతమైనవి. దీనిలోని శక్తి "ఔపాసానా క్రియలు "శక్తివంతంగా ఉంటాయి "సూత్ర మార్మాలు", "మర్మ వస్తా ", "బంధన ఖాజా "మెలుకువలు ఇంతవరకు లేవంటే అతిశయోక్తి లేదు అంతేకాదు దీనిలోని "ఆయుధ మురై "తిరుగులేని మెలుకువలతో అద్భుతంగా రూపొందించబడ్డాయి దీన్ని అజాగ్రత్తగా సాధన చేయడం ప్రమాదమే దాడి చేయడం ప్రాణంతకమే ఐతే ఇది కేవలం యుద్ధవిద్యగా ప్రాచుర్యం పొంది యుద్దాలకే పరిమితమైంది ఐతే ఈ కళను దాడిగా ఉపయోగించామంటే తిరుగులేని మెలుకువగా నిలిచిపోతుంది ఎదురులేని విద్యగా అర్థమవుతుంది అయితే " మధుర సూత్ర, చింగోడి సూత్ర, కమిన సూత్ర, వలదిండి సూత్ర, గదామి సూత్ర "కు సంబంధించిన సూత్ర మెలుకువలు ప్రపంచంలోనే తిరుగులేని మెలుకువలు అని తడుముకోకుండా చెప్పడంలో అతిశయోక్తి లేదు ఐతే అడిమురై గురించి తెలిసిన వాళ్ళు మరో యుద్ధకళ గురించి గొప్పగా మాట్లాడరంటే ఆశ్చర్యం లేదనడంలో అతిశయోక్తి లేదు పోతే అడిమురై యుద్ధకళ ప్రపంచంలోని అత్యుత్తమ యుద్ధకళల్లో మొదటిదని చెప్పవచ్చు ఐతే అడిమురై లో ముఖ్యంగా చెప్పుకోవలిసిన సూత్రం " దటిబాదిన సూత్ర " ఈ సూత్రానికి సంబంధించిన మెలుకువలకు తిరుగు లేదు ఎదురు లేదు ఇక ముందు ఏ సూత్రాలు సాటిరావు కూడా ఐతే ఈ అడిమురై యుద్ధకళలో ఉద్దండులైనా మహావీరులు వీరవనితలు ఎందరో వారు ముత్తు లక్ష్మి, నాగమణి చేర, నారింజ, బట్టి వీరసామి చోళ, అడిగింటి ఉమాదేవి, చంద్రశేఖర పాండ్యన్,లక్ష్మి చోళ, పళని సామి,మల్లన్న యాదవ్ లాంటి మహా యోధులు అంతే కాదు కొన్ని సంవత్సరాలు మన భరత ఖండాన్ని "గంగ సాని "సామ్రాజ్యమని కంకినారి సామ్రాజ్యమని పిలిచారు దానికి కారణం అడిమురై యుద్ధకళలో ఉద్దండురాలు వీరవనిత కంకినారి తన అడిమురై యుద్దకళా కౌశలంతో ఒక చిన్న గంగసాని రాజ్యాన్ని ఒక మహా సామ్రాజ్యంగా చేసింది అది ఆమేలో వున్న అడిమురై ఘనత అని చెప్పవచ్చు ఇంతటి ఘనమైన చరిత్ర వున్న భారతీయ యుద్ధకళ అడిమురై కళను మన జాతీయ యుద్ధకళగా ప్రకటించి క్రీడగా గుర్తింపునివ్వాలి ఇంతటి ఘనమైన కళను మనము నేర్చుకొని కళకు విలువనివ్వాలి దాని మెలుకువల విలువను పెంచాలి.
ఉమర్జీ అనూరాధ
ప్రారంభ జీవితం
ఆమె మరాఠీ మాట్లాడే మాధ్వా కుటుంబంలో జన్మించింది. ఆమె మామయ్య రైల్వే స్టేషన్ మాస్టరుగా ఉన్నందున కృష్ణా జిల్లా లోని విజయవాడ, గుంటూరు జిల్లాలోని మంగళగిరి ప్రాంతాలలో విద్యాభ్యాసం చేసారు. ఆమె పాఠశాల విద్యార్థినిగా ఉన్నప్పటి నుండి పోస్టు గ్రాడ్యుయేషన్ చేసే వరకు ఆమెకు ఆసక్తి ఉన్న నాటకాలను రచన కొనసాగించారు. ఆమె తల్లిదండ్రులు వేమగంటి సుశీల, జి.నాగరాజన్. ఆమె కొంతకాలం కుప్పురావు శ్రీనివాసరావు అనే రైల్వే స్టేషన్ మాస్టర్ ఇంట్లో పెరిగారు. ఆమె తల్లి వేమగంటి సుశీల కూడా రచయిత్రి, ఆలిండియా రేడియో మద్రాసులో నటి.
జర్నలిజం
ఆమె తన భర్త శ్రీధర్ కుమార్ తో పాటు ఈనాడు దినపత్రికలో రచనలు చేస్తూ ఉద్యోగ జీవితం ప్రారంభించారు. ఆమె భర్త యొక్క స్క్రీన్ పేరు గౌతం కశ్యప్. ఆయన ఈనాడులో ఫోటో జర్నలిస్టుగా పనిచేసేవాడు. తరువాత ఆయన పి.హెచ్.డి కొరకు సినీ నిర్మాత భారతీరాజా వద్ద చేరాడు. అనూరాధ ఈనాడు దినపత్రికకు మొట్టమొదటి మహిళా స్టాఫ్ రిపోర్టరుగా గుర్తింపబడ్డారు. ఆమె ఈనాడు, తమిళనాడు ఎడిసన్ కు ఇన్‌చార్జ్ బాధ్యతలు నిర్వహించారు. తరువాత ఆమె భర్త గౌతం కశ్యప్ రామోజీ ఫిల్మ్‌సిటీలో ఉషాకిరణ్ మువీస్ కొరకు స్క్రిప్ట్ రచయితగా చేరినందున ఆమె హైదరాబాదు బదిలీపై వచ్చారు. ఆమె అనేక ఆర్టికల్స్, కాలమ్స్, వివిధ సినిమా ప్రముఖుల యొక్క చరిత్రలను ఈనాడు సినిమా పేజీలో ప్రచురించడానికి, సితార సినీ పత్రికకు వ్రాసారు. తరువాత ఆమె మహారాష్ట్రకు డెస్క్ ఇన్‌ఛార్జ్ గా పదోన్నతి పొందారు. ఆమె ముంబైలో ఈనాడు పత్రిక స్థాపించడానికి కృషిచేసారు. ఆమె ఈనాడు ముంబై ఎడిసన్ ప్రారంభ వేడుకలను పర్యవేక్షించారు. ఆమె ఈనాడు పత్రికకు స్టాఫ్ రిపోర్టరుగానూ, సినిమా డెస్క్ ఇన్‌ఛార్జ్ గానూ, మహారాష్ట్ర డెస్క్ ఇన్‌ఛార్జ్ గాను తన సేవలనందించారు.
ఇతర లింకులు
వర్గం:తెలుగు రచయిత్రులు
మహ్మద్ ఇస్మాయిల్
స్మైల్ డిసెంబర్ 5, 2008 తేదీన కన్నుమూశారు
ఆజం ఖాన్
ఆజం ఖాన్‌ ఉత్తరప్రదేశ్ రాష్ట్రానికి చెందిన రాజకీయ నాయకుడు మరియు స‌మాజ్‌వాదీ పార్టీ వ్యవస్థాపక సభ్యుల్లో ఒకడు. ఆయన ప్రస్తుతం రాంపూర్ లోక్‌సభ నియోజకవర్గం నుండి ఎంపీగా ప్రాతినిధ్యం వహిస్తున్నాడు.
మూలాలు
వర్గం:1948 జననాలు వర్గం:జీవిస్తున్న ప్రజలు వర్గం:భారతీయ ముస్లింలు వర్గం:జనతా పార్టీ రాజకీయ నాయకులు వర్గం:17వ లోక్‌సభ సభ్యులు
రవీంద్రనగర్ (విశాఖపట్నం)
రవీంద్ర నగర్, ఆంధ్రప్రదేశ్ రాష్ట్రం విశాఖపట్నం నగరానికి ఉత్తర భాగంలో ఉన్న శివారు ప్రాంతం. ఇది మహా విశాఖ నగరపాలక సంస్థ స్థానిక పరిపాలన పరిమితుల్లోకి వస్తుంది. అరిలోవాకు సమీపంలో, కంబాలకొండ వన్యప్రాణుల అభయారణ్యం చుట్టూ ఈ ప్రాంతం ఉంది. ఇది వన్ టౌన్‌తో కలుపబడి ఉంది.
భౌగోళికం
ఇది 17.76619°N, 83.32195°W ఆక్షాంశరేఖాంల మధ్య ఉంది. సముద్ర మట్టానికి 11 మీటర్ల ఎత్తులో ఉంది.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో రవీంద్రనగర్ మీదుగా నగరంలోని ఇతర ప్రాంతాలకు బస్సు సౌకర్యం ఉంది.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
కుంభేశ్వర్ ఆలయ సముదాయం
కుంభేశ్వర్ ఆలయ సముదాయం ఉత్తర నేపాల్ ప్రాంతంలో గల పాత పటాన్ పట్టణంలో అత్యంత రద్దీగా ఉండే పురాతన హిందూ ధార్మిక ప్రదేశం. ఈ సముదాయంలో కుంభేశ్వర్ మహాదేవ్, బంగాళాముఖి, ఉన్మంత భైరవ, గౌరీకుండ, హారతి, మనకమన, కేదార్‌నాథ్, బద్రీనాథ్ అనే ఆలయాలు ఉన్నాయి. ఈ ప్రదేశంలో సహజసిద్ధంగా నీరు ఊరుతూ ఉంటాయి, ఇది ప్రక్కనే ఉన్న చెరువులను నింపుతుంది, దీని మూలం రసువా జిల్లాలోని గోసైకుండ్ సరస్సు అని చెబుతారు. అందుచేత జైన పూర్ణిమ (जनै पुर्णिमा) పండుగ సందర్భంగా ఈ చెరువుల్లో స్నానం చేయడం అనేది గోసైన్‌కుండ్ లో స్నానం చేయడంతో సమానమని ప్రజలు నమ్ముతారు.
వ్యుత్పత్తి శాస్త్రం
ఖాట్మండు నుండి కుష్టువ్యాధి ఉన్న ఒక రైతు తన ఆవుకు మంచి గడ్డి తినిపించడం కోసమని ఇక్కడకు వచ్చాడని కథనం. ఒకరోజు అతను తన చెక్క స్తంభాన్ని నేలపై కొట్టి, నీటి వనరును కనుగొన్నాడు. ఆ సాయంత్రం తిరిగి వస్తుండగా రాజు అటుగా వెళ్లడం చూశాడు. కుష్టు వ్యాధి ఉన్న వ్యక్తి అలవాటుగా అతను రోడ్డుపైకి వచ్చాడు. అయితే రాజుకు అతనిలో వ్యాధి జాడ కనిపించలేదు. నిజానికి రాజు ఆ వ్యక్తిని చాలా అందంగా గుర్తించాడు, అతనికి "లలిత్" అని పేరు పెట్టాడు. రాజుకి ఒక అద్భుతం జరిగిందని తెలిసి లలిత్ ను ఏమైందని అడిగాడు. లలిత్ రాజుకు నీటి వనరు ఎక్కడ దొరుకుతుందో చూపించాడు, రాజును అక్కడ హిటీ (हिटी) (ఇల్లు అని అర్థం)ని నిర్మించాలని చెప్పాడు. కాబట్టి, ఆ ప్రదేశాన్ని లలిత్‌పూర్ (లలిత్‌పూర్) (లలిత కళలు, లలిత వ్యక్తుల భూమి అని అర్థం) అని పిలుస్తారు. తీర్థయాత్రలో తన నీటి పాత్రను పోగొట్టుకున్న వ్యక్తి దానిని కుంభేశ్వర్ వద్ద మళ్లీ కనుగొన్నట్లు మరొక కథ చెబుతుంది. కుంభేశ్వర్‌లోని కుంభ పదానికి "నీటి పాత్ర" అని అర్థం. పైన పేర్కొన్న వాటిలో ఏ కథనం నిజమైంది అన్నది చర్చనీయాంశం. కుంభేశ్వర్ వద్ద హిమాలయ పర్వతాల (గోసైన్‌కుండ) నుండి నీరు ప్రవహిస్తూ ఉండడం మరొక అద్భుతమైన అంశం. పైన పేర్కొన్న అన్నింటి నుండి పటాన్ పేరు వచ్చింది.
కుంభేశ్వర దేవాలయం
కుంభేశ్వర్ దేవాలయం అక్కడి సముదాయంలోని దేవాలయాలలో ప్రధానమైన రెండు దేవాలయాలలో ఒకటి (మరొకటి ఖాట్మండు లోయలోని భక్తపూర్‌లోని న్యాతపోల ఆలయం.) దీనిని 14వ శతాబ్దంలో కింగ్ జయస్థితి మల్లా రెండు అంతస్తుల మందిరంగా నిర్మించాడు. అదనపు 3 అంతస్తులు 17వ శతాబ్దంలో రాజు శ్రీనివాస్ మల్లాచే నిర్మించబడింది. ప్రస్తుతం ఇది ఐదు అంతస్థుల మందిరంగా ఉంది.
బగళాముఖీ ఆలయం
బగళాముఖీ ఖాట్మండు లోయలోని అత్యంత ప్రసిద్ధ శక్తి పీఠాలలో ఒకటి. ఈ ఆలయాన్ని ముఖ్యంగా గురువారం నాడు పెద్ద సంఖ్యలో భక్తులు సందర్శిస్తారు. భక్తుల కోరికలు తీర్చే దేవతగా పేరుగాంచింది. లోపలి మందిరం వెండితో చెక్కబడింది.
ఇతర నిర్మాణాలు
సముదాయంలో ఇతర దేవాలయాలు, పుణ్యక్షేత్రాలతో పాటు కింది ప్రదేశాలు ఉన్నాయి:
ప్రధాన పండుగలు
కుంబేశ్వర్ మేళా లేదా జైన పూర్ణిమ మేళా (సాధారణంగా ఆగష్టు పౌర్ణమి) ఇక్కడి ప్రధాన పండుగలలో ఒకటి, ఇక్కడ ఒక ప్రత్యేక మంటపంలో ఉంచబడిన దేవాలయాల పవిత్ర లింగం (ఫాలిక్ చిహ్నం) ధరించే వెండి తొడుగును పూజించడానికి సుమారు 2 లక్షల మంది భక్తులు వస్తారు. హబ్ ఆలయంలో ట్యాంక్ మధ్యలో. అలాగే కుంబేశ్వర్ పోఖారీ (చెరువు) మేళా కోసం కూడా భక్తులు అధిక సంఖ్యలో వస్తారు.
అదేవిధంగా, "లఖ బత్తి", "భోజ్", "భజన్", "బరాటబండ", "వివాహ వేడుక", "గుఫా రఖ్నీ వేడుక" మొదలైన అనేక ఇతర ఆచారాలు ఇక్కడ పాటిస్తారు. ఆలయ సముదాయంలో భక్తులు విశ్రాంతి తీసుకోడానికి ఒక బహిరంగ ప్రదేశంలో ఉద్యానవనం కూడా ఉంది, ఇది ఆలయానికి ప్రధాన ఆర్థిక వనరుగా మారింది.
వెలుపలి లంకెలు
వర్గం:దేవాలయాలు వర్గం:నేపాల్ లోని దేవాలయాలు వర్గం:నేపాల్
వీరపునాయునిపల్లె మండలం
వీరపునాయునిపల్లె మండలం, ఆంధ్రప్రదేశ్ రాష్ట్రంలోని వైఎస్ఆర్ జిల్లాకు చెందిన ఒక మండలం.
జి. ఆనంద్
'''జి. ఆనంద్''' తెలుగు నేపథ్య గాయకులు, సంగీత దర్శకులు. అతను నవతరం స్వర మాధురి సంస్థతో వర్ధమాన, ఔత్సాహిక గాయనీ, గాయకులకు ప్రదర్శనావకాశాలు కల్పించాడు. ప్రపంచ వ్యాప్తంగా 6,500 పైగా కచేరీలు నిర్వహించాడు.
జీవిత విశేషాలు
అతను శ్రీకాకుళం జిల్లాకు చెందినవాడు. అతని పూర్తిపేరు గేదెల ఆనందరావు. అతని పుట్టినజిల్లా పట్ల ప్రేమతో జిల్లాలో జరిగిన అనేక సాంస్కృతిక కార్యక్రమాలకు హాజరవుతూ ఉంటాడు. అతను అమెరికాలో 14 ప్రదర్శనలు ఇచ్చాడు. సుమారు 2,500 పాటలు పాడాడు. 150 ఆల్బమ్‌సు చేసాడు. సినిమా అవకాశాలు లేకపోయిన సందర్భంలో కూడా డబ్బింగు ఆర్టిస్టు గాను, అనేక టి.వి. సీరియల్స్ లో సంగీత దర్శకుడుగా రాణించాడు.
పండంటి కాపురం సినీమాతో గాయకుడిగా సినీ రంగ ప్రవేశం చేసిన ఆనంద్ సంగీత దర్శకుడు కుడా. స్వరమాధురిఫౌండేషన్ వ్యవస్థాపకుడైన ఆయన ఎంతో మందిని సినీ, దూరదర్శన్ రంగాలకు పరిచయం చేశాడు. అతను తన తొలి పాట "ఎన్నియల్లో.. ఎన్నీయల్లో.. ఎందాకా.." ను చిరంజీవి నటించిన సినిమాకే పాడాడు.
షిరిడి సాయిబాబా, తిరుపతి బాలాజీ, విష్ణుపురాణం, గాంధర్వ మాలతీయం వంటి సీరియల్ కి సంగీతం అందించారు. ఎన్నో భక్తి పాటల అల్బుమ్స్ చేసాడు.
మరణం
జి. ఆనంద్ కొద్ది రోజులుగా కరోనాతో బాధపడుతుతూ సకాలంలో ఆక్సిజన్ అందక 2021 మే 6న  మృతి చెందాడు.
బయటి లింకులు
వర్గం:తెలుగు సినిమా నేపథ్యగాయకులు వర్గం:తెలుగు సినిమా సంగీత దర్శకులు వర్గం:తెలుగు సినిమా గాయకులు వర్గం:భారతీయ పురుష గాయకులు వర్గం:శ్రీకాకుళం జిల్లా గాయకులు వర్గం:శ్రీకాకుళం జిల్లా సినిమా సంగీత దర్శకులు వర్గం:2021 మరణాలు వర్గం:కరోనా వ్యాధి మరణాలు వర్గం:1957 జననాలు
జాన్ మిల్లింగ్టన్ సింజ్
జాన్ మిల్లింగ్టన్ సింజ్ (ఏప్రిల్ 16, 1871 – మార్చి 24, 1909) ఐర్లాండ్ దేశానికి చెందిన ఆంగ్ల కవి, నాటక రచయిత. ఆరు నాటకాలు రచించిన మిల్లింగ్టన్ ప్రపంచ మహా నాటకకర్తలలో ఒకడిగా పేరుపొందాడు.
జననం
మిల్లింగ్టన్ 1871, ఏప్రిల్ 16న ఐర్లాండ్, డబ్లిన్ లోని రత్ఫార్న్హమ్ లో జన్మించాడు.
రచనా ప్రస్థానం
ఐరీన్ నాటక ఉద్యమకారుడైన ఈట్స్ ప్రోత్సాహంతో నాటక రచన ప్రారంభించిన మిల్లింగ్టన్ నాటకాల్లో ఐరిష్జాతీయ జీవనం, స్వభావం ప్రతిబింబించడంతోపాటు నాటకీయత కూడా ఎక్కువగా ఉంటుంది.
మరణం
మిల్లింగ్టన్ 1909, మార్చి 24న ఐర్లాండ్, డబ్లిన్ లోని ఎల్పిస్ నర్సింగ్ హోమ్ లో మరణించాడు.
మూలాలు
వర్గం:1871 జననాలు వర్గం:1909 మరణాలు వర్గం:ప్రపంచ ప్రసిద్ధులు వర్గం:ఆంగ్ల కవులు వర్గం:ఆంగ్ల రచయితలు వర్గం:ఐర్లాండ్ రచయితలు
శ్రీనివాస చక్రవర్తి (ఆచార్యులు)
శ్రీనివాస చక్రవర్తి ఐఐటీ మద్రాసు లో న్యూరోసైన్సు విభాగంలో ఆచార్యుడు. ఆయనకు విజ్ఞాన శాస్త్రం అంటే ఆసక్తి. దానిని తెలుగులో ప్రచారం చేయడం కోసం అనేక పుస్తకాలు రచించాడు. శాస్త్ర విజ్ఞానం అనే పేరిట ఓ బ్లాగును కూడా నిర్వహిస్తున్నాడు.
జీవిత విశేషాలు
ఆయన స్వస్థలం విశాఖపట్టణం. మద్రాసు ఐఐటీ నుంచి ఇంజనీరింగ్ పూర్తి చేశాడు. తరువాత టెక్సాస్ విశ్వవిద్యాలయం నుంచి ఎమ్మెస్, పీ.హెచ్.డీ చేశాడు. ఇందుకోసం ఎనిమిదేళ్ళు అమెరికాలో ఉన్నాడు. పరిశోధన కోసం అనేక దేశాలు తిరిగాడు. స్వతహాగా పుస్తక ప్రియుడు కావడం వలన ఆయా ప్రదేశాలలో గ్రంథాలయాలను సందర్శించాడు. అక్కడి విజ్ఞాన శాస్త్ర పుస్తకాలు ఆసక్తికరంగా ఉండటం గమనించాడు. తెలుగులో కూడా అలాంటి పుస్తకాలు అందుబాటులో ఉంటే విద్యార్థులు చిన్నప్పటి నుండే అలాంటి పుస్తకాలు చదివి మంచి శాస్త్రవేత్తలు కాగలరని ఆశించి తన బ్లాగు ద్వారా పుస్తకాల ద్వారా రచనలు ప్రారంభించాడు.
2008 నుంచి ఆయన ఈ బ్లాగును నిర్వహిస్తున్నాడు. సుమారు ఆరు వందల మంది ఈ బ్లాగుతో అనుసంధానమై ఉన్నారు. ఇందులో దాదాపు 950 దాకా ఇతర భాషల్లోంచి తెలుగులోకి అనువదించిన విజ్ఞానశాస్త్ర వ్యాసాలు, పుస్తకాలు అందుబాటులో ఉన్నాయి.
ప్రస్తుతం ఐఐటీ మద్రాసు లో న్యూరోసైన్సు విభాగంలో ఆచార్యుడిగా పనిచేస్తున్నాడు.
బయటి లింకులు
వర్గం:అధ్యాపకులు వర్గం:విశాఖపట్నం జిల్లా వ్యక్తులు వర్గం:బ్లాగర్ వాడుకరులు
పొగాకు యాదగిరి
పొగాకు యాదగిరి తెలంగాణ రాష్ట్రానికి చెందిన  రాజకీయ నాయకుడు. ఆయన ఉమ్మడి ఆంధ్రప్రదేశ్ శాసనమండలి నుండి రెండుసార్లు ఎమ్మెల్యేగా పని చేశాడు.
రాజకీయ జీవితం
పొగాకు యాదగిరి 2007లో నారా చంద్రబాబునాయుడు ముఖ్యమంత్రి అయ్యాక తిరిగి ఆంధ్రప్రదేశ్ శాసనమండలి ఏర్పాటు చేయడంతో ఎమ్మెల్యే కోటా నుండి రెండోసారి ఎమ్మెల్సీగా ఎన్నికయ్యాడు.
మరణం
పొగాకు యాదగిరి ఊపిరితిత్తులకు సంబంధించిన వ్యాధితో బాధపడుతూ 2013 మార్చి 24న హైదరాబాద్‌, బోయిన్‌పల్లిలోని తన స్వగృహంలో గుండెపోటు రావడంతో మరణించాడు. ఆయనకు భార్య, ఇద్దరు కుమారులు ఒక కుమార్తె ఉన్నారు.
మూలాలు
వర్గం:ఆంధ్రప్రదేశ్ శాసనమండలి సభ్యులు వర్గం:2013 మరణాలు
తంగుడుబిల్లి
తంగుడుబిల్లి, విశాఖపట్నం జిల్లా ఆనందపురం మండలం మండలానికి చెందిన గ్రామం. ఇది మండల కేంద్రమైన ఆనందపురం నుండి 18 కి. మీ. దూరం లోను, సమీప పట్టణమైన భీమునిపట్నం నుండి 28 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 66 ఇళ్లతో, 295 జనాభాతో 567 హెక్టార్లలో విస్తరించి ఉంది. గ్రామంలో మగవారి సంఖ్య 152, ఆడవారి సంఖ్య 143. షెడ్యూల్డ్ కులాల సంఖ్య 5 కాగా షెడ్యూల్డ్ తెగల సంఖ్య 92. గ్రామం యొక్క జనగణన లొకేషన్ కోడ్ 586084 .పిన్ కోడ్: 531173.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి. బాలబడి ఆనందపురంలోను, ప్రాథమికోన్నత పాఠశాల ముచ్చెర్ల లోను, మాధ్యమిక పాఠశాల గిడిజాలలోనూ ఉన్నాయి. సమీప జూనియర్ కళాశాల వేములవలసలోను, ప్రభుత్వ ఆర్ట్స్ / సైన్స్ డిగ్రీ కళాశాల కొత్తవలసలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విశాఖపట్నంలో ఉన్నాయి. సమీప వృత్తి విద్యా శిక్షణ పాఠశాల పెందుర్తిలోను, అనియత విద్యా కేంద్రం భీమునిపట్నంలోను, దివ్యాంగుల ప్రత్యేక పాఠశాల విశాఖపట్నం లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం, అసెంబ్లీ పోలింగ్ కేంద్రం, జనన మరణాల నమోదు కార్యాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 17 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
తంగుడుబిల్లిలో భూ వినియోగం కింది విధంగా ఉంది:
యస్.బి.పి. పట్టాభిరామారావు
బలుసు ప్రభాకర పట్టాభిరామారావు, ఉమ్మడి మద్రాసు రాష్ట్రంలో, ఆంధ్ర రాష్ట్రంలో, ఉమ్మడి ఆంధ్రప్రదేశ్ లో శాసన సభ్యునిగా, మంత్రిగా పనిచేసాడు. ఐదవ, ఆరవ, ఏడోవ లోక్‌సభలలో (1971- 1984) సభ్యునిగా ఉన్నాడు.
జననం, విద్య
పట్టాభి రామారావు తూర్పుగోదావరి జిల్లా లోని కపిలేశ్వరపురం గ్రామంలో రావుబహద్దూర్ బలుసు బుచ్చి సర్వారాయుడు (రెండోవ), లక్ష్మీ వెంకట సుబ్బమ్మ రావు దంపతులకు 1911 డిసెంబరు 30 న జన్మించాడు. ఇతనిది కపిలేశ్వరపురం జమీందారి వంశం. పట్టాభి రామారావు కాకినాడ పి.ఆర్. కాలేజీలో బి.ఏ., మద్రాసు లా కాలేజీ నుండి బి.యల్. డిగ్రీలు చదివాడు.ఇతని వివాహం 1926లో యస్.బి.కె. రాజేశ్వరమ్మతో జరిగింది. ఇతనికి ఇద్దరు కుమారులు. సోదరుడు యస్.బి.పి.బి.కె. సత్యనారాయణ రావు కేంద్ర మంత్రిగా, శాసన మండలి సభ్యునిగా పనిచేసాడు.
రాజకీయ జీవితం
పట్టాభి రామారావు ఆంధ్రా విశ్వవిద్యాలయం పాలక మండలి సభ్యునిగా (1938 -1952), ప్రో వైస్ చాన్సలర్ గా (1957- 1963) పనిచేసాడు. శ్రీ వేంకటేశ్వర విశ్వవిద్యాలయా నికి ప్రో వైస్ చాన్సలర్ గా (1954 - 1962) వరకు పనిచేసాడు. ఇతని కాలంలో సాహిత్య అకాడెమీ, సంగీత అకాడెమీ, ప్రభుత్వ వాచక పుస్తక ప్రచురణ సంస్థలు ఏర్పడ్డాయి.
1952 లో ఉమ్మడి మద్రాసు రాష్ట్రంలో పామర్రు నుండి ఎన్నికై రాజాజీ మంత్రివర్గంలో వాణిజ్య, గ్రామీణ సంక్షేమ శ్హాఖ మంత్రిగా పనిచేసాడు (1952 ఏప్రిల్ 1 నుండి 1953 సెప్టెంబరు 30 వరకు).
1953లో ఆంధ్ర రాష్ట్రం ఏర్పడినప్పుడు టంగుటూరి ప్రకాశం మంత్రివర్గంలో విద్య, పరిశ్రమలు,వాణిజ్య శాఖల మంత్రిగా పనిచేసాడు.
1955 లో ఆంధ్ర రాష్ట్ర శాసన సభకు జరిగిన తొలి ఎన్నికలలో పట్టాభిరామారావు పామర్రు నియోజకవర్గం నుండి భారత జాతీయ కాంగ్రెస్ అభ్యర్దిగా శాసన సభకు ఏన్నికైనాడు. 1956 లో ఆంధ్ర రాష్ట్రం, హైదరాబాదు రాష్ట్రాలు విలీనమై ఆంధ్రప్రదేశ్ ఏర్పడినపుడు, ఆంధ్రప్రదేశ్ తొలి శాసనసభలో ఆంధ్ర ప్రాంతం తరపున సభ్యులుగా 1962 వరకు పనిచేసాడు. 1956 లో నీలం సంజీవరెడ్డి మంత్రివర్గంలో విద్యా శాఖామంత్రిగా,1960లో దామోదరం సంజీవయ్య మంత్రివర్గంలో విద్యా, రవాణా శాఖామంత్రిగా పనిచేసాడు.
1962లో తిరిగి పామర్రు నుండి గెలిచి 1967 వరకు ఉమ్మడి ఆంధ్రపదేశ్ శాసన సభలో సభ్యునిగా కొనసాగాడు.
1968 నుండి 1970 వరకు ఆంధ్ర ప్రదేశ్ శాసన మండలి సభ్యునిగా పనిచేసాడు.
రాజమండ్రి లోక సభా నియోజకవర్గం నుండి వరుగా మూడు సార్లు భారత జాతీయ కాంగ్రెస్ పార్టీ అభ్యర్ధిగా ఎన్నికై ఐదోవ, ఆరోవ, ఏడోవ లోకసభలలో (1971- 1984) సభ్యునిగా కొనసాగాడు .ఇందిరాగాంధీ మంత్రివర్గంలో పరిశ్రమల శాఖ, ఆర్థిక శాఖల సహాయ మంత్రిగా పనిచేశారు.
మూలాలు
వర్గం:ఆంధ్ర రాష్ట్రంలో మంత్రులు వర్గం:మద్రాసు రాష్ట్రంలో శాసన సభ్యులు వర్గం:5వ లోక్‌సభ సభ్యులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:1911 జననాలు వర్గం:కళాప్రపూర్ణ గ్రహీతలు వర్గం:శాసనమండలి సభ్యులు వర్గం:తూర్పు గోదావరి జిల్లా వ్యక్తులు
ఎంగ్లర్-ప్రాంటల్ విధానము
thumb|160x160px|కారల్ ప్రాంటల్ thumb|112x112px|అడాల్ఫ్ ఎంగ్లర్ ఎంగ్లర్-ప్రాంటల్ విధానము (Engler-Prantl system) వృక్ష శాస్త్రజ్ఞులను విశేషంగా ఆకర్షించిన మొట్టమొదటి వర్గ వికాస వర్గీకరణ విధానము.
జర్మనీ దేశస్థులైన అడాల్ఫ్ ఎంగ్లర్ (Adolf Engler) (1844-1930), కారల్ ప్రాంటల్ (Karl Prantl) (1849-1893) లు కలిసి వృక్ష సామ్రాజ్యంలోని అన్ని రకాల మొక్కలకు ఒక వర్గవికాస విధానాన్ని ప్రచురించారు. వీరి విధానం 20 సంపుటాలుగా "డి నేచుర్లిచెన్ ప్లాంజెన్ ఫామిలియాన్" (Die Naturtichen Pflanzenfamilien) 1887-1891 మధ్యకాలంలో వివరించారు. వీరి వర్గీకరణకు ఐక్లర్ వర్గీకరణ ఆధారము. విత్తనాలు గల మొక్కలను వివృతబీజాలు, ఆవృతబీజాలుగా గుర్తించారు. ఆవృతబీజాఅలలో ద్విదళబీజాలను ఏకదళబీజాల తరువాత ఉంచారు. ద్విదళబీజాలను ఆర్కిక్లామిడే, మెటాక్లామిడే అనే రెండు తరగతులుగా విభజించారు. వీరి వర్గీకరణలో సరళ నిర్మాణం నుండి సంక్లిష్ట నిర్మాణం చూపే కుటుంబాలను ఒక ఆరోహక క్రమంలో అమర్చారు. క్లిష్ట నిర్మాణం గల పుష్పాలు సరళ పుష్పాల నుండి పరిణామం చెందినట్లుగా భావించారు. ద్విలింగ పుష్పాలు, ఏకలింగ పుష్పాల నుండి, పరిపత్రరహిత పుష్పాల నుండి ఏకపత్రయుత పుష్పాలు, తరువాత ద్విపరిపత్రయుత పుష్పాలు ఉద్భవించినట్లు తెలిపాలు. వాయు పరాగ సంపర్కాన్ని ఆదిమ లక్షణంగా పేర్కొన్నారు.
వీరి వర్గీకరణకు ఐక్లర్ వర్గీకరణ ఆధారము. విత్తనాలు గల మొక్కలను వివృతబీజాలు, ఆవృతబీజాలుగా గుర్తించారు. ఆవృతబీజాఅలలో ద్విదళబీజాలను ఏకదళబీజాల తరువాత ఉంచారు. ద్విదళబీజాలను ఆర్కిక్లామిడే, మెటాక్లామిడే అనే రెండు తరగతులుగా విభజించారు. వీరి వర్గీకరణలో సరళ నిర్మాణం నుండి సంక్లిష్ట నిర్మాణం చూపే కుటుంబాలను ఒక ఆరోహక క్రమంలో అమర్చారు. క్లిష్ట నిర్మాణం గల పుష్పాలు సరళ పుష్పాల నుండి పరిణామం చెందినట్లుగా భావించారు. ద్విలింగ పుష్పాలు, ఏకలింగ పుష్పాల నుండి, పరిపత్రరహిత పుష్పాల నుండి ఏకపత్రయుత పుష్పాలు, తరువాత ద్విపరిపత్రయుత పుష్పాలు ఉద్భవించినట్లు తెలిపాలు. వాయు పరాగ సంపర్కాన్ని ఆదిమ లక్షణంగా పేర్కొన్నారు.
వర్గం:వృక్ష శాస్త్రము
ధురియన్
భౌగోళికం, జనాభా
Dhurian (100) అన్నది అమృత్‌సర్ జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 172 ఇళ్లతో మొత్తం 874 జనాభాతో 289 హెక్టార్లలో విస్తరించి ఉంది. సమీప పట్టణమైన Ajnala అన్నది 13 కి.మీ. దూరంలో ఉంది. గ్రామంలో మగవారి సంఖ్య 458, ఆడవారి సంఖ్య 416గా ఉంది. షెడ్యూల్డ్ కులాల సంఖ్య 200 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37263.
విద్యా సౌకర్యాలు
సమీపబాలబడులు (Karimpur) గ్రామానికి 5 నుంచి 10 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది గ్రామంలో 1 ప్రభుత్వ మాధ్యమిక పాఠశాలఉంది సమీపమాధ్యమిక పాఠశాల (Gaggo mahal) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Gaggo mahal) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Ajanala) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రభుత్వ వైద్య సౌకర్యాలు
సమీపసామాజిక ఆరోగ్య కేంద్రంగ్రామానికి 5 కిలోమీటర్ల లోపే ఉంది. సమీపప్రాథమిక ఆరోగ్య కేంద్రాలుగ్రామానికి 5 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 కిలోమీటర్ల లోపే ఉంది. సమీపమాతా శిశు సంరక్షణా కేంద్రాలుగ్రామానికి 5 కిలోమీటర్ల లోపే ఉంది. సమీపటి.బి వైద్యశాలలు గ్రామానికి 10 కిలోమీటర్ల కన్నా దూరంలో ఉంది సమీపఅలోపతీ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపప్రత్యామ్నాయ ఔషధ ఆసుపత్రి గ్రామానికి 10 కిలోమీటర్ల కన్నా దూరంలో ఉంది సమీపఆసుపత్రిగ్రామానికి 5 కిలోమీటర్ల లోపే ఉంది. సమీపపశు వైద్యశాలలుగ్రామానికి 5 కిలోమీటర్ల లోపే ఉంది. సమీపసంచార వైద్య శాలలు గ్రామానికి 10 కిలోమీటర్ల కన్నా దూరంలో ఉంది సమీపకుటుంబ సంక్షేమ కేంద్రాలు గ్రామానికి 10 కిలోమీటర్ల కన్నా దూరంలో ఉంది
ప్రైవేటు వైద్య సౌకర్యాలు
గ్రామంలో 2 డిగ్రీలు లేని వైద్యుడుఉన్నాయి గ్రామంలో 1 "సంప్రదాయ వైద్యులు, నాటు వైద్యులు"ఉంది
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్ గ్రామానికి 10 కిలోమీటర్ల కన్నా దూరంలో ఉంది పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో లేదు.సమీపప్రైవేట్ బస్సు సర్వీసు గ్రామానికి 5 కిలోమీటర్ల లోపే ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లు గ్రామానికి 10 కిలోమీటర్ల కన్నా దూరంలో ఉంది ఆటోలుగ్రామంలో ఉంది. టాక్సీలుగ్రామంలో లేదు.సమీపటాక్సీలుగ్రామానికి 5 కిలోమీటర్ల లోపే ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానమై ఉంది. గ్రామం రాష్ట్ర హైవేతో అనుసంధానమై ఉంది. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీపప్రయాణానికి అనువైన నీటి మార్గం గ్రామానికి 10 కిలోమీటర్ల కన్నా దూరంలో ఉంది
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 10 కిలోమీటర్ల కన్నా దూరంలో ఉంది ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 10 కిలోమీటర్ల కన్నా దూరంలో ఉంది గ్రంథాలయంగ్రామంలో లేదు.సమీపగ్రంథాలయంగ్రామానికి 5 కిలోమీటర్ల లోపే ఉంది. పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూంగ్రామానికి 5 కిలోమీటర్ల లోపే ఉంది. వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో లేదు.సమీపఅసెంబ్లీ పోలింగ్ స్టేషన్గ్రామానికి 5 కిలోమీటర్ల లోపే ఉంది. జనన & మరణ రిజిస్ట్రేషన్ కార్యాలయంగ్రామంలో ఉంది.